સેટેલાઈટમાં સચીન ટાવરના દસમા માળેથી ભૂમિ દેસાઈ (પંચાલ)એ 21મી જાન્યુઆરીના રોજ આત્મહત્યા કરી હતી. આનંદનગર પોલીસ દ્વારા અકસ્માત મોતનો ગુનાે દાખલ કરવામાં આવ્યો હતો. ત્યારબાદ એસીપીએ ચાર દિવસની તપાસમાં સંખ્યાબંધ નિવેદનો લઈને આરજે કૃણાલ અને તેનાં માતા-પિતા સામે ગુનો દાખલ કરીને તપાસ શરૂ કરી હતી. કૃણાલ નાટકીય ઢબે 27મી જાન્યુઆરીના રોજ પોલીસ સમક્ષ હાજર થયો હતો. ત્યારબાદ પોલીસે તપાસ અર્થે કોર્ટમાં રજૂ કરીને બે દિવસના રિમાન્ડ મેળવ્યા હતા. આજે રિમાન્ડ પૂરા થતાં કૃણાલને બપોરના સાડા અગિયાર વાગ્યે કોર્ટમાં રજૂ કરવામાં આવ્યો હતો.